( 6i ) 

 CHAPITRE LXIV. 



Ci devise de la cité de Caracoron. 



Caracoron est une cite que gire trois miles , lequel fu le primer 

 cité que les Tartar ont quant il oisent de lor contrée , et voz con- 

 terai dou fait des Tartarz et toutes les maineres cornant il ont sein- 

 gnorie et comant il s'espandircnt por le monde. Il fui voir que les 

 Tartars demoroient en tramontaine entre Ciorcia, et encel con- 

 trée es grant plaingncs que ne avoit abitasion con de cités et de 

 caustiaus ; mes il hi avoit ben pascor et grant flumes et aiguës 

 assez. Il ne avoient seingnois , mes bien est-il voir qu'il fasoient 

 rente au grant sire que estoit appelles en lor lengajes Unecan qe 

 vaut à dir en franzois Prestor Johan , et ce fu le Prestre Joban de 

 cui tout le monde en parolent de sa grànt segnorie. Les Tartars 

 les donoient rente donge dix bestes le une. Or avint que il mul- 

 tiplient moût. Et quant Prestre Johan vit qu'il estoient si grant 

 jcnt , il dit qu'il li paroient nuire , et dit qu'il le partira por plosor 

 contrée , et adonc hi envoie de sez baron por ce faire. Et quant 

 les tartars oïrentce que Prestre Johan voloit lor faire , il en furent 

 dulens , il se partirent tuit ensemble et aient por dezert leus ver 

 tramontaine , tant qe Prestre Johan ne poit lor nuire , et estoient 

 revel à lui et ne li fasoient nulle rente. Et ensi demorent auques 

 de tens. 



CHAPITRE LXV. 



Cornant Cinchin fo le premer Kan des Tartars. 



Or avint que aies 1 187 anz les Tartars font un lor roi que avoit 

 à nom en lor lengajes Cinghins Can. Cestui fui home de grant 

 valor et de gran senz et de grant procsse , et si voz di que quant 

 cestui fu esleu à rois , tuit les Tartars do monde que por celés 



